**K O R R A L D U S**

### Haapsalu 30. oktoober 2013 nr 666

Jäätmevaldajate korraldatud

jäätmeveoga mitteliitunuks lugemine ja

jäätmeveo peatamise lubamine

Tulenevalt Haapsalu Linnavalitsuse, Ridala Vallavalitsuse ja Ragn-Sells AS vahel sõlmitud Korraldatud jäätmeveo teenuse kontsessiooni andmise lepingu punktile 8.6 on Hankijal õigus kontsessionääri põhjendatud taotlusel teenuse osutamine peatada kuni teenuse saaja on arved tasunud. Kontsessionäär peab taastama teenuse osutamise jäätmevaldaja poolt võla tasumise momendist alates.

Tulenevalt jäätmeseaduse § 69 lõikest 4 võib linnavalitsus erandkorras teatud tähtajaks jäätmevaldaja lugeda korraldatud jäätmeveoga mitteliitunuks tema põhjendatud avalduse alusel, kui ta korraldab jäätmekäitluse ise või ei ela antud kinnistul

Haapsalu Linnavalitsus on moodustanud korraldatud jäätmeveoga seotud avalduste läbivaatamiseks ja menetlemiseks komisjoni, kes hindab esitatud taotluste põhjendatust.

Komisjon hindas oma 29.10.2013.a toimunud koosolekul esitatud taotlusi. Komisjon kinnitas ka laekunud taotlused ühise jäätmemahuti kasutamiseks

Komisjon hindas oma 29.10.2013.a toimunud koosolekul Ragn-Sells AS poolt esitatud taotlusi.

Võttes aluseks Haapsalu Linnavalitsuse korraldatud jäätmeveoga seotud avalduste avalduste läbivaatamiseks ja menetlemiseks moodustatud komisjoni 29.10.2013 protokolli nr 8 ja juhindudes jäätmeseaduse § 69 lg 4, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3, Haapsalu Linnavolikogu 31.10.2008 määruse nr 69 § 11 ja haldusmenetluse seadusest Haapsalu Linnavalitsus

**korraldab:**

1. Kinnitada Haapsalu Linnavalitsuse korraldatud jäätmeveoga seotud avalduste läbivaatamiseks ja menetlemiseks moodustatud komisjoni 29.10.2013 protokoll nr 8
2. Korraldus jõustub teatavakstegemisega.

# Urmas Sukles

Linnapea  **Erko Kalev**

Linnasekretär